Τζεμάιμα Μόνταγκ

Η Τζεμάιμα Μόνταγκ (αγγλ. Jemima Montag, γενν. 15 Φεβρουαρίου 1998) είναι Αυστραλή αθλήτρια του βάδην, που ειδικεύεται στις αποστάσεις των 10 χιλιομέτρων και των 20 χιλιομέτρων. Πήρε το αργυρό μετάλλιο στο δεύτερο αγώνισμα στο Παγκόσμιο Πρωτάθλημα Στίβου 2023 στη Βουδαπέστη. με επίδοση 1:27:16, που απετέλεσε νέο ρεκόρ Αυστραλίας και Ωκεανίας.

Η Μόνταγκ γεννήθηκε στο προάστιο της Ανατολικής Μελβούρνης από γονείς εβραϊκής καταγωγής. Ξεκίνησε να λαμβάνει μέρος σε ειδικούς αγώνες για παιδιά από την ηλικία των επτά ετών, ενθαρρυνόμενη από τη μητέρα της, η οποία ήταν αθλήτρια του δρόμου μετ' εμποδίων. Η Τζεμάιμα εμπνεύσθηκε μεταξύ άλλων από την Κάθι Φρίμαν.Jemima Montag. Commonwealth Games 2018. Retrieved 2018-04-08. Η πρώτη της νίκη ήταν στην κλάση κάτω των 20 ετών του Πρωταθλήματος Βάδην Ωκεανίας το 2014.Montags amaze, Solomon sublime. JewishNews (2014-02-12). Retrieved on 2018-04-08. Το πρώτο της μετάλλιο σε παγκόσμιους αγώνες ήρθε τον Μάιο του ίδιου έτους, στην ομαδική κατάταξη των 10 χιλιομέτρων στο Παγκόσμιο Κύπελλο Βάδην Ομάδων της IAAF, αν και η ίδια τερμάτισε μόλις 12η.BRONZE FOR GLORY. Athletics ACT (2014-05-04). Retrieved 2018-04-08.

Η Μόνταγκ σπούδασε φυσικές επιστήμες στο Πανεπιστήμιο της Μελβούρνης και εργάζεται σε εταιρεία διανομής φαγητού σε φτωχές οικογένειες. 

Κέρδισε το χρυσό μετάλλιο στον αγώνα των 20 χιλιομέτρων βάδην στους Αγώνες της Κοινοπολιτείας του 2018, όπου προπορευόταν μαζί με τη συμπατριώτισσα της Αυστραλή Κλαιρ Γουντς-Τάλεντ, εξασφαλίζοντας τη νίκη όταν η Γουντς ακυρώθηκε στο τελευταίο μέρος της διαδρομής.«Jemima Montag wins 20km walk; Claire Tallent disqualified». ESPN (2018-04-08). Retrieved 2018-04-08.Gullan, Scott (2018-04-08): «Claire Tallent disqualified while leading women’s 20km race walk, Jemima Montag claims gold». News.au. Ret rieved 2018-04-08.

Στο Παγκόσμιο Πρωτάθλημα Στίβου 2023 στη Βουδαπέστη η Μόνταγκ κατέλαβε τη δεύτερη θέση στα 20 χιλιόμ. βάδην, 25 δευτερόλεπτα πίσω από τη νικήτρια.

Παραπομπές

 Εξωτερικοί σύνδεσμοι 
 Η αθλήτρια στο World Athletics
 Η Τζεμάιμα Μόνταγκ στο Athletics Australia

Κατηγορία:Αυστραλοί αθλητές του στίβου
Κατηγορία:Βαδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στη Θερινή Πανεπιστημιάδα 2019
Κατηγορία:Αυστραλοί εβραϊκής καταγωγής
Κατηγορία:Αθλητές του στίβου στους Θερινούς Ολυμπιακούς Αγώνες 2024